జైపూర్ : జాతీయ గీతాలాపనపై జైపూర్ నగర పాలక సంస్థ సంచలన నిర్ణయం తీసుకుంది. ప్రతి రోజూ ఉదయం జాతీయ గీతాన్ని, సాయంత్రం జాతీయ గేయాన్ని ఆలపించాలని తమ సిబ్బందికి ఆదేశాలు జారీ చేసింది. ఒకవేళ ఈ నిబంధనలను పాటించడం ఇష్టం లేకపోతే పాకిస్థాన్ వెళ్ళిపోవచ్చునని స్పష్టం చేసింది. సోమవారం జారీ అయిన ఈ ఆదేశాలు మంగళవారం నుంచి అమల్లోకి వచ్చాయి. ప్రతి రోజూ ఉదయం 9.50 గంటలకు ‘‘జనగణ మన...’’, సాయంత్రం 5.55 గంటలకు ‘‘వందే మాతరం...’’ ఆలపించవలసి ఉంటుంది. జాతీయ గీతాన్ని ఆలపించిన తర్వాత సిబ్బంది హాజరు నమోదు చేసుకునే బయోమెట్రిక్ సిస్టమ్ పని చేయదు.ఈ నిబంధనలను అమలు చేయడానికి కారణాలను జైపూర్ నగర పాలక సంస్థ వివరించింది. అధికారులు, సిబ్బందిలో దేశభక్తి భావనను నింపేందుకు, పని చేయడానికి తగిన మంచి వాతావరణాన్ని ఏర్పాటు చేసేందుకు ఈ చర్య తీసుకున్నట్లు తెలిపింది. సంస్థ సిబ్బందితోపాటు మేయర్ అశోక్ లహోటీ కూడా మంగళవారం ఉదయం జాతీయ గీతాన్ని ఆలపించారు. మేయర్ మాట్లాడుతూ రోజును ఉత్తేజవంతంగా ప్రారంభించేందుకు, ముగించేందుకు జాతీయ గీతం, జాతీయ గేయాలకు మించినవేవీ లేవన్నారు.
jaipur : jaateeya geetaalaapanapai jaipur nagara paalaka samstha sanchalana nirnayam teesukundi. prati roojoo udayam jaateeya geetaanni, saayantram jaateeya geyanni aalapinchaalani tama sibbandiki aadesaalu jaarii chesindi. okavela ee nibandhanalanu paatinchadam ishtam lekapothe pakisthan vellipovacchunani spashtam chesindi. somavaram jaarii ayina ee aadesaalu mangalavaaram nunchi amalloki vachayi. prati roojoo udayam 9.50 gantalaku ‘‘janagana mana...’’, saayantram 5.55 gantalaku ‘‘vande maataram...’’ aalapinchavalasi untundi. jaateeya geetaanni aalapinchina tarvaata sibbandi haajaru namodu chesukune biometric sistom pani cheyadu.ee nibandhanalanu amalu cheyadaaniki kaaranaalanu jaipur nagara paalaka samstha vivarinchindi. adhikaarulu, sibbandilo deshabhakti bhavananu nimpenduku, pani cheyadaaniki tagina manchi vaataavaranaanni erpaatu chesenduku ee charya teesukunnatlu telipindi. samstha sibbanditopatu meyar ashok lahoti kuudaa mangalavaaram udayam jaateeya geetaanni aalapinchaaru. meyar maatlaadutuu rojunu uttejavantamgaa praarambhinchenduku, muginchenduku jaateeya geetam, jaateeya geyalaku minchinaveevii levannaru.